Ton kreef op lughawe gekonfiskeer | Netwerk24
Motsepe se ARM los ook vir KPMG
Die mynmaatskappy African Rainbow Minerals (ARM) het Maandag aangekondig hy gaan nie meer KPMG as interne ouditeur gebruik nie.
Ton kreef op lughawe gekonfiskeer
Deur Marelize Barnard 17 Februarie 2017 19:07
Daar is op byna ’n ton lewendige kreef by die vragafdeling van die Kaapstadse lughawe beslag gelê, ná pogings om dit sonder die nodige permitte na Hongkong te versend.
Kapt. F.C. van Wyk, polisiewoordvoerder, sê die grenspolisie, beamptes van departement van landbou en visserye en die honde-eenheid verbonde aan die doeane-afdeling het as deel van Operasie Dondervoël inspeksies gedoen by die Suid-Afrikaanse Lugdiens (SAL) se vragafdeling toe daar op die kreef afgekom is.
Geen oorspronklike uitvoerpermitte vir twee kratte met 270 kreef daarin (met ’n gewig van 819 kg) was op die perseel van die SAL se vragafdeling beskikbaar nie.
Die lewendige kreef is as bewysstukke gekonfiskeer en word in die koelkamers van die SAL-vragafdeling gehou.
Van Wyk sê die kreef was onderweg na Johannesburg vanwaar dit na Hongkong gevlieg sou word.
Ondersoek word gedoen na wie verantwoordelik gehou gaan word vir die permitoortreding.
“Die optrede is ’n duidelike boodskap aan ondernemings wat lewende mariene bronne uitvoer om die wet te gehoorsaam,” sê Van Wyk.
Só kan die kreefbron nie voortbestaan nie
Vyf vas oor kreef ná spesiale klopjag
Man met kreef van R50 000 in motor betrap
Smokkel roei kreefbron uit